b'\n_START_ARTICLE_\nVilla rustica\n_START_PARAGRAPH_\nVilla rustica je bila v anti\xc4\x8dnem Rimu pode\xc5\xbeelska pristava._NEWLINE_V starem Rimu v nasprotju z dana\xc5\xa1njim arhitekturnim pomenom beseda villa ni pomenila lepe hi\xc5\xa1e, ampak posestvo s stanovanjsko hi\xc5\xa1o. \xc2\xbbRustikalna\xc2\xab\xc2\xa0(tj. pode\xc5\xbeelska, grobo izdelana, preprosta) hi\xc5\xa1a, pode\xc5\xbeelska pristava - villa rustica, pa je bilo posestvo s kme\xc4\x8dko hi\xc5\xa1o in lo\xc4\x8denimi gospodarskimi poslopji. Zna\xc4\x8dilna villa rustica rimskih imenitnikov je bilo posestvo, ki ga je sestavljalo ve\xc4\x8d stavb postavljenih v parkovno urejeno pokrajino._NEWLINE_Villa rustica je bil do 20 ha velik gospodarski obrat oziroma pristava iz rimskega obdobja. Njegova zna\xc4\x8dilnost je bila tr\xc5\xbena naravnanost in uporaba su\xc5\xbeenjske delovne sile. Ta posestva so bila gospodarska osnova rimske politi\xc4\x8dne izbrane dru\xc5\xbebe. Poslopja so bila zasnovana tako, da so jasno lo\xc4\x8deni bivalni prostori za lastnika in njegovo dru\xc5\xbeino od gospodarskega dela in prostorov za delovno silo (su\xc5\xbenje). V Sloveniji so arheologi odkrili \xc5\xbee okoli dvesto ostalin vil rustik.'